Fet Nasional Larepiblik Moris | Terre de paix
Pou fet lindepandans tou preparasion ti’nn fer lavey. Miss Joy ek Miss Rebecca avek 2 group zanfan inn fer bann dekorasion, bann desin, bann girland pou akrose pou fer nou lakour lekol bien zoli e bien refklekte nou kouler pavion, Rouz, Ble, Zonn, Ver.
Les 11 mars lazourne inn bien komanse par larive bann zanfan avek zot iniform lor zot. Lasanble inn anime par Miss Anne-marie ki’nn prezant program : lafam morisien, lekol inn selebre lindepandans ek la zourne lafam dan enn sel zour. Kot inn valoriz bann fam.
M. Jean ti prezant enn ti powerpoint lor bann Fam kinn kontribie pou developman dan lemond. Apre prezantasion bann zanfan inn partaz enn ti zi ansam.
Apre sa ti partaz la tou zanfan, staff non teaching osi, inn vinn asiste leve drapo, zot tou inn sant lim nasional avek tou zot leker ek avek enn fierte. Kordinatris lekol inn lir mesaz Premie minis ki ti tradir an kreol.
Apre seremoni drapo ti ena enn defile par bann tifi avek bann desin pou reprezant Lafam morisien dan bann metie ki fer par bann fam koma pikez orit, Mason, Sofer, Kontroler ek mem dan Spor Body Building.
Pou sa lazourne la, inn osi reward bann zanfan ADS ki ti gagn koukour meyer potaze, ti fer enn ti remiz kado.
← La Journée du cerf-volant Program Primer – CED La Valette →
Model soupla e souver